Downloaded from YTS.MX
Official YIFY movies site: YTS.MX
เมื่อ 2,200 ปีก่อน จักรพรรดิองค์แรก จิ๋นซีฮ่องเต้
พิชิตแคว้นจีนทั้งหกเป็นครั้งแรกในประวัติศาสตร์
และสร้างประเทศจีนขึ้นมา
เพื่อปกป้องอาณาจักรของพระองค์ ทรงสร้างกําแพงเมืองจีนแรกขึ้นมา
และออกราชโองการ ให้สร้างสุสานที่งดงามที่สุดในโลก
เพื่อชีวิตหลังความตายของพระองค์
แต่หลังเสด็จสวรรคต ราชวงศ์ฉินก็ ล่มสลายในความโกลาหลและสงครามกลางเมือง
และสุสานอันยิ่งใหญ่ของพระองค์ ก็สูญหายไปจากหน้าประวัติศาสตร์
ผมจําได้ว่าตอนนั้นเป็นหน้าร้อน
(ปี 1974)
(มณฑลส่านซี จีน)
ชาวนาเจอวัตถุปริศนาบางอย่างขณะขุดบ่อน้ํา
พวกเขาจึงขอให้ผมไปเมืองซีอานเพื่อตรวจสอบ
คืบหน้าไปถึงไหนแล้ว อย่าพลาดอะไรเชียวล่ะ
ตอนที่เห็นมันครั้งแรก ผมรู้สึกตื่นเต้นมาก
และมันเป็นเพียงจุดเริ่มต้น ของบางสิ่งที่ยิ่งใหญ่มากเท่านั้น
มันคือกองทัพดินเผาที่ค่อยๆ ถูกขุดขึ้นมา
จากสุสานที่ซึ่งถูกฝังมานานกว่า 2,000 ปี
มันวิเศษมาก สุสานมีเนื้อที่ 49 ตารางกิโลเมตร
และภายในมีชิ้นส่วนนักรบดินเผาหลายพันชิ้น
นักรบดินเผาทุกคนแตกต่างกัน มีจํานวนประมาณแปดพันคน
ถูกค้นพบ ณ สถานที่ฝังพระบรมศพของ จักรพรรดิองค์แรกของประเทศ
พวกเขาเรียกมันว่า สิ่งมหัศจรรย์ที่แปดของโลกครับ
(ปริศนานักรบดินเผา)
ผมจําตอนที่ไปสถานที่ขุดค้นพบ ตอนเป็นเด็กครั้งแรกได้
ผมจ้องหน้าเหล่านักรบแปดพันรายนั่น
(ดร. ฮุยหมิงทัก เท็ด - นักประวัติศาสตร์ฉิน)
ทุกรายหน้าตาแตกต่างกัน
แค่นั้นก็น่าประทับใจมากแล้วครับ
ทหารแปดพันรายถูกฝังเคียงข้าง บุรุษที่สร้างประเทศจีนขึ้นมา
มันต้องเป็นการค้นพบทางโบราณคดี ที่สําคัญที่สุดในประวัติศาสตร์แน่ๆ
แต่สิ่งที่น่าอัศจรรย์จริงๆ คือ
นักรบแปดพันรายนั่นกําลัง คุ้มกันบางสิ่งที่สําคัญกว่ามาก
สุสานจักรพรรดิองค์แรก
มันคือสถานที่ฝังพระบรมศพส่วนพระองค์
หกสิบตารางกิโลเมตร ซึ่งเท่ากับขนาดของแมนฮัตตัน
มันน่าทึ่งมากครับเมื่อคิดว่า ทั้งหมดนี้สร้างมาเพื่อคนคนเดียว
หลังจากจักรพรรดิองค์แรก ของราชวงศ์ฉินเสด็จสวรรคต
พระองค์ทรงถูกฝังในสุสาน ใต้เนินดินใหญ่ที่อยู่ใจกลางสถานที่ฝังศพ
ตั้งแต่ 50 ปีก่อนที่มีการค้นพบนักรบโดยไม่คาดคิด
นักโบราณคดีก็ได้ขุดค้นพบสิ่งอื่นอีกนับไม่ถ้วน
แต่ความโอฬารของสถานที่แห่งนี้
หมายความว่าพวกเขายังห่างไกล จากการค้นพบทุกอย่างอีกมากโข
สุสานจักรพรรดิ เป็นแบบจําลองเมืองหลวงของรัฐฉิน
มันมีกําแพงใหญ่สองแห่งล้อมรอบเนินดิน
และสิ่งปลูกสร้าง ครอบคลุมหลายสิบล้านตารางเมตร
หลายสิ่งหลายอย่างถูกฝังอยู่ใต้ดิน
ทุกอย่างที่เราเจอมันยอดเยี่ยมมาก
และชัดเจนมาก
การค้นพบนี้ไม่เหมือนใคร
เราเจอข้ารับใช้ดินเผาที่รับใช้พระองค์
เราเจอนักกายกรรมดินเผา ที่สร้างความบันเทิงให้พระองค์
รถม้าดินเผา ม้าดินเผา
ทุกอย่างรวมกันเป็นโลกแห่งดินเผา
ที่สร้างขึ้นเพื่อให้องค์จักรพรรดิ ปกครองมันไปชั่วนิรันดร์
แต่ทําไมราชวงศ์ที่มีความสามารถ ในการสร้างสิ่งที่น่าอัศจรรย์ใจเช่นนี้
ถึงได้ล่มสลายอย่างรวดเร็วล่ะ
สําหรับนักโบราณคดี
เบาะแสแรกคือปัจจัยแวดล้อมขณะที่สมบัติถูกค้นพบ
(ดร.หลี่ เจนิซ ซิวเจิน - นักโบราณคดีอาวุโส)
ฉันคิดว่าผู้คนรู้สึกว่า...
ตอนที่เราขุดค้นพบ นักรบดินเผายืนอยู่ตรงนั้น
แต่มันไม่ใช่อย่างนั้นค่ะ
นักรบดินเผาพวกนี้แตกเป็นเสี่ยงๆ
ไม่มีใครรอดมาได้
เจนิซเป็นส่วนหนึ่งของกองทัพนักโบราณคดีรุ่นใหม่
นักนิติวิทยาศาสตร์
และนักบูรณะ
ที่ได้มายังสถานที่ที่กลายเป็นหนึ่งใน แหล่งโบราณคดีที่ใหญ่ที่สุดในโลก
พวกเขาร่วมมือกันเพื่อพยายามหาคําตอบว่า เกิดอะไรขึ้นกับนักรบเหล่านี้
มือโผล่ออกมา
หัวน่าจะอยู่ตรงนี้
แต่ต้องระวังเวลาทํางานตรงนี้นะ
พื้นผิวมีรอยพับเยอะมาก...
(จูซื่อหง - หัวหน้าการขุดค้น)
เราอาจรักษาสีเอาไว้ได้บ้าง
มันเป็นส่วนที่น่าสนใจมาก
เพราะคุณบอกได้เลยว่า พวกเขามีบุคลิกที่ต่างกันจริงๆ
อันนี้ใช้ได้เลย
ทุกใบหน้าหมายถึงบุคคลใหม่ๆ จากราชวงศ์ฉิน
เขายิ้มอยู่
ในหน่วยบูรณะ
กองทัพของจักรพรรดิถูกประกอบเข้าด้วยกัน
เป็นขนาดเท่านักรบจริงทีละคน
เจ็ด แปด เก้า สิบ สิบเอ็ด
(หลานเต๋อเซิง - นักบูรณะอาวุโส)
เรามีชิ้นใหญ่ 36 ชิ้น
และถ้ารวมเศษเกราะกับตะปูของมันเข้าไป
ก็จะเป็นเกือบ 400 ชิ้นต่อนักรบหนึ่งคน
เยอะมากทีเดียว
ผมมักจะคิดว่าตัวเองเป็นหมอวัตถุโบราณ
ผมจะอยู่และรักษาพวกเขา จนกว่าพวกเขาจะฟื้นคืนชีพ
โดยรวมแล้ว นักรบรายนี้ค่อนข้างสมบูรณ์
ขาดแค่ที่วางเท้าที่หายไป
เมื่อหามันเจอ เราก็จะเริ่มบูรณะเขาได้
เป้าหมายสูงสุดของเราคือทําให้เขายืนขึ้น
และพาเขากลับไปยังกองทัพ
รูปปั้นเดียวอาจใช้เวลาถึงสามปี ในการประกอบคืนเข้าด้วยกัน
เรารู้ว่านักรบไม่บุบสลายตอนที่พวกเขาถูกฝัง
แต่ในช่วงระยะเวลาหนึ่ง ทุกรายถูกทุบเสียหาย
นั่นเป็นหนึ่งในสิ่งที่ลึกลับที่สุด ที่ชี้ให้เห็นว่าทําไมราชวงศ์ฉินถึงล่มสลาย
ดังนั้น เกิดอะไรขึ้น
ในหลุมที่ซึ่งนักรบถูกฝัง
นักโบราณคดีพยายามหาคําตอบ
โดยการตรวจสอบหลักฐานทุกชิ้นทางนิติเวช
มีทฤษฎีมากมาย
โจรปล้นสุสาน การทําลายทรัพย์สิน การผุพังตามธรรมชาติ
แต่ไม่มีใครรู้แน่ชัด
สิ่งที่เรารู้แน่นอนคือเกิดเรื่องใหญ่ขึ้น
เมื่อดื่มด่ํากับงาน บางครั้งเราก็ลืมทุกอย่าง
สายตาของเราค้นหา
พยายามแยกแยะความแตกต่าง กับนักรบคนอื่นๆ ที่เคยเห็นมาก่อน
ดินดูเปียกนะ มันมีสี
มันคือดินที่ถูกเผาเป็นสีแดง
- ดินถูกเผาเหรอ - ใช่
และถ่านไม้
มันถูกเผา
มีแค่ไฟที่แรงมากและถูกเผาเป็นเวลานานเท่านั้น
ที่จะทําให้ดินกลายเป็นสีแดง
ชิ้นส่วนที่แตกเป็นผลจากการล่มสลาย
แต่การทําลายล้างนี้เป็นฝีมือมนุษย์
นักรบดินเผาถูกเผาในกองไฟ
ใครเป็นคนจุดไฟ
นั่นคือคําถาม
มันเป็นยิ่งกว่าวัตถุโบราณอัศจรรย์ของโลก
ในอีกแง่หนึ่ง มันยังเป็นสถานที่ เกิดเหตุอาชญากรรมขนาดมหึมาอีกด้วย
ก่อนการค้นพบสุสานและเหล่านักรบ
ทุกอย่างเกี่ยวกับราชวงศ์ฉินที่เรารับรู้
มาจากบันทึกประวัติศาสตร์เล่มหนึ่ง
เอกสารอายุเก่าแก่กว่า 2,000 ปี ที่รู้จักกันในนามฉื่อจี้
ฉื่อจี้เป็นประวัติศาสตร์สําคัญ ฉบับแรกของประเทศจีน
นักเขียนหลักคือซือหม่าเชียน
(ดร.กั่วจินซง - นักประวัติศาสตร์ฉิน)
มันบรรยายรายละเอียดชีวิตของจักรพรรดิ องค์แรกและการสวรรคตของพระองค์
ในปีที่ 26 ของการปกครอง
จักรพรรดิองค์แรกทรงรวมใต้หล้าให้เป็นหนึ่ง
ฉื่อจี้เล่าเรื่องจักรพรรดิองค์แรก นักรบแห่งแคว้นฉิน
(จ้าว เยี่ยน เว่ย ฉี ฮั่น ฉิน ฉู่)
จักรพรรดิพิชิตหกอาณาจักร
และรวมจีนเป็นหนึ่งเดียวเป็นครั้งแรก ในประวัติศาสตร์ภายใต้การควบคุมของพระองค์
(ฉิน)
ทรงตั้งชื่ออาณาจักรว่าจีน
(จีน)
แต่บันทึกกล่าวไว้ว่า
ราชวงศ์อันยิ่งใหญ่
ที่ชะตาลิขิตไว้เป็นหมื่นชั่วอายุคน
คงอยู่แค่ 15 ปีก่อนที่จะล่มสลายลง
หนึ่งในสิ่งที่พิเศษเกี่ยวกับฉื่อจี้คือวิธีเขียน
มันผสมผสานประวัติศาสตร์กับละครมหากาพย์
บางส่วนของมันก็ทําให้เราคลางแคลงว่า เคยเกิดขึ้นจริงหรือไม่
เราไม่พบหลักฐานอื่นที่จะสนับสนุนบางข้อความ
แต่คําถามสําคัญก็คือความจริงมีอยู่แค่ไหน
นั่นคือเหตุผลที่ทําให้การขุดค้นน่าตื่นเต้นมาก
เป็นครั้งแรกในรอบ 2,000 ปี
ที่เรามีโอกาสได้หาคําตอบว่า สิ่งที่ซื่อหม่าเชียนเขียนเป็นความจริงหรือไม่
(ฟู่เจี้ยน - หัวหน้าการขุดค้นประตูตะวันออก)
มาวัดความยาวกับความกว้างกัน
ทางด้านตะวันออกของสถานที่ฝังศพ
นักโบราณคดีค้นพบรากฐานของประตูใหญ่
ที่พวกเขาเชื่อว่าครั้งหนึ่ง เคยเป็นทางเข้าหลักของสุสาน
- ความยาวล่ะ - หนึ่งร้อย
กว้าง 95
- เก้าสิบห้าเหรอ - ค่ะ
แล้วรูล่ะ
สิบจุดหก
นี่คือประตูที่กว้างที่สุดที่เคยค้นพบในจีน
หลังจากสถาปนาตนเป็นจักรพรรดิ สถานที่ฝังศพก็ถูกขยายอย่างต่อเนื่อง
มันเป็นโครงการระดับชาติ
พวกเขารวบรวมคนทั้งอาณาจักร ให้พุ่งความสนใจมาที่สิ่งเดียวเท่านั้น
(หมู่บ้านคนงาน หนึ่งปีก่อนการสวรรคตของจักรพรรดิ)
การสร้างสุสานจักรพรรดิองค์แรก เริ่มตอนพระองค์พระชนมายุแค่ 13 ปี
ระวังๆ
ระวังด้วยๆ
ยกขึ้นมา
เมื่อพระองค์ยึดครองเมืองจีนได้ทั้งหมด
ทรงมีราชโองการให้นําทรัพยากรมหาศาล
มาสร้างสุสานที่ยิ่งใหญ่ที่สุดในโลก
ในห้องเก็บของ เจนิซกําลังตรวจสอบหลักฐาน
ของความโหดเหี้ยมที่เกิดขึ้น กับผู้ที่ถูกบังคับให้สร้างสุสาน
จากวัสดุเหลืออยู่
เราจะบอกได้ว่าตอนนั้นคนที่ทํางาน
สร้างสุสานที่นี่ต้องพบกับความยากลําบากแค่ไหน
คุณจะเห็นว่ามันค่อนข้างใหญ่
ไม่เหมือนเอาไว้ใช้ที่ขา มันจึงน่าจะเป็นสําหรับใช้ที่คอ
เมื่อจักรพรรดิองค์แรกรวมจักรวรรดิเป็นหนึ่ง
นักโทษกว่าเจ็ดแสนคนถูกส่งไป สร้างสุสานของเขาที่ภูเขาหลี่
จักรพรรดิองค์แรกระดมกําลังคนด้วยการบังคับ
ก้าวต่อไปๆ
พระองค์ลงโทษคนให้ได้มากที่สุด
เร็วๆ
ก้าวต่อไปๆ
และทําให้พวกเขาเป็นส่วนหนึ่งของแรงงาน ที่ทํางานเพื่อโครงการของพระองค์
กฎหมายของแคว้นฉินมีรายละเอียดยิบย่อย และรุนแรงมากด้วย
ทุกครั้งที่คุณเกี่ยวข้องกับอาชญากร คุณก็จะถูกตัดสินว่ามีความผิดด้วย
ถ้าคุณโชคร้ายพอที่จะเจอเรื่องแบบนั้น
สิ่งที่โหดร้ายมากก็จะรอคอยคุณอยู่
เราเจอเหล็กโซ่ตรวนประเภทนี้จํานวนมาก ภายในสุสาน
ในฉื่อจี้ ซือหม่าเชียนพูดว่า นักโทษจํานวนมากมาที่นี่
รวมไปถึงคนที่มีบรรดาศักดิ์อื่นๆ และช่างฝีมือด้วย
แต่สําหรับมัน มันทําให้เราเห็นว่า นักโทษจํานวนมากมีส่วนเกี่ยวข้อง
และหลายคนต้องทุกข์ทรมาน
มองอะไรอยู่ เดินไป
มัดไว้ดีหรือยัง
โรงงานในเมืองใกล้เคียง
ถูกทําให้เป็นสายผลิตเครื่องปั้นดินเผาขนาดยักษ์
ซึ่งประกอบไปด้วยช่างฝีมือ ที่ถูกดึงตัวมาจากทั่วทั้งอาณาจักร
ทําให้คิ้วสูงขึ้นนิดหน่อยก็ได้ ตาคือส่วนสําคัญนะ
นี่เป็นครั้งแรกที่ช่างฝีมือจากทั้งเจ็ดแคว้นของจีน
มาทํางานด้วยกันเพื่อโครงการเดียว
และผลลัพธ์ของมัน
คือการสร้างสรรค์บางสิ่ง ที่ไม่มีใครเคยเห็นมาก่อนขึ้นมา
ใส่ใจรายละเอียดเหนือปากให้มากหน่อย
การที่อารยธรรมสร้างสรรค์ บางอย่างที่พิถีพิถันอย่างมาก
ในจํานวนมหาศาลกว่า 2,200 ปีก่อน
ทําให้เราเห็นระดับความเชี่ยวชาญอันน่าทึ่งได้
ผมทํางานด้านการบูรณะมา 25 ปีแล้ว
และมันหายากที่จะเห็นนักรบสักคน ที่ยังมีสีสันครบถ้วน
นี่คือหัวของนักรบซึ่งเราเพิ่งขุดค้นมาได้ไม่นาน
มันเป็นของนายทหารอาวุโส
เมื่อนักรบถูกสร้างขึ้นครั้งแรก พวกเขาเคยมีสีสัน
แต่เพราะพวกเขาถูกฝังเกินกว่า 2,000 ปี
และเพราะการเคลื่อนตัวของดิน
สีบนพื้นผิวจึงมักจะร่วงหล่นเมื่อถูกขุดขึ้นมา
แต่ชิ้นนี้ถูกฝังอยู่ล่างสุด
มันจึงรอดมาได้
เวลาผมที่มองตาและสีหน้าของพวกเขา
ผมรู้สึกเหมือนพวกเขามีชีวิตจริงๆ
พวกเขาคือร่างจุติของชาวแคว้นฉิน และกองทัพฉินอันน่าทึ่ง
ผมว่าใบหน้าเหมือนจริงพวกนี้
สร้างโดยอ้างอิงจากคนจริงๆ
จากทั่วประเทศจีนในตอนนั้น
ความคิดน่าจะมาจากองค์จักรพรรดิเอง
เพราะมันเป็นการแสดงให้เห็นภาพผลสําเร็จ
ที่เขาบรรลุมาได้อย่างทรงพลังยิ่ง
สัญลักษณ์อันยอดเยี่ยม ของการรวมคนหลายเชื้อชาติให้เป็นหนึ่ง
จากการที่จักรวรรดิเป็นปึกแผ่นเป็นครั้งแรก
หากไม่มีจักรพรรดิองค์แรก
ก็เป็นไปได้ว่าจีนจะยังคงแบ่งแยกต่อไป
เป็นแคว้นต่างๆ เหมือนที่ยุโรปแบ่งแยกในปัจจุบัน
ถ้าเรามองดูพวกนักรบ
ผมคิดว่ามันสําคัญมาก ในบริบทของประวัติศาสตร์โลก
เพราะคุณจะเห็นว่าจีนนั้น แตกต่างออกไปและอาจถึงขั้นพิเศษ
องค์จักรพรรดิทรงใช้จ่ายอย่างไม่อั้น และไม่มีอะไรที่จะหยุดพระองค์
จากการเตรียมรับชีวิตหลังความตายได้
แต่พระองค์ล้มเหลวในการเตรียมตัว สืบต่อราชบัลลังก์บนโลกมนุษย์
ทรงไม่ยอมประกาศรัชทายาทผู้สืบทอดอาณาจักร
อันตรายจากการมีอํานาจมากเกินไป อยู่ในมือของชายคนหนึ่ง
กําลังจะเปลี่ยนทุกอย่างที่ทรงสร้างขึ้นมา โลกฉินทั้งโลกให้กลับตาลปัตร
ฉื่อจี้บอกเล่าว่า
จักรพรรดิองค์แรกประชวรระหว่าง เสด็จผ่านตะวันออกของจักรวรรดิ
ในเดือนที่เจ็ด จักรพรรดิองค์แรกมาถึงชาชิว
ไม่มีใครกล้าพูดถึงเรื่องความตาย
เรื่องราวที่บันทึกไว้ในฉื่อจี้
เล่าว่าการเดินทาง แห่งโชคชะตาครั้งสุดท้ายของจักรพรรดิ
เกิดขึ้นพร้อมสามบุคคล
ที่จะมีบทบาทสําคัญในอนาคตของราชวงศ์ฉิน
หลี่ซือเป็นมือขวาของจักรพรรดิ เขาเป็นมหาเสนาบดี
(หลี่ซือ - มหาเสนาบดีแคว้นฉิน)
ไม่มีอะไรในจักรวรรดิเกิดขึ้นโดยที่เขาไม่รับรู้
เร็วเข้า
เจ้าเกาเป็นชายจากตระกูลที่เสื่อมเสีย
ซึ่งพยายามไต่เต้าขึ้นมา เพื่อเป็นข้ารับใช้ที่ใกล้ชิดองค์จักรพรรดิที่สุด
(เจ้าเกา - หัวหน้าขันที)
เจ้า
ไปหาหลี่ซือ
เจ้า
ไปหาหูไห่
สิ่งที่สําคัญคือเจ้าเกา เป็นผู้พิทักษ์ตราพระราชลัญจกร
ซึ่งจักรพรรดิทรงต้องใช้ เพื่อออกพระราชโองการทั้งหมด
และในที่สุด ก็มีองค์ชายหูไห่ พระราชโอรสองค์สุดท้องในองค์จักรพรรดิ
เพราะอายุน้อยที่สุด
หูไห่จึงมีโอกาส ในการสืบทอดราชบัลลังก์ไม่มากนัก
แต่ทรงเป็นราชโอรสพระองค์เดียว ที่เสด็จไปกับองค์จักรพรรดิ
(องค์ชายหูไห่ พระราชโอรสคนเล็กของจักรพรรดิ)
อาจารย์
ฮ่องเต้เสด็จสวรรคตแล้ว
ทรงทิ้งไว้เพียงจดหมายถึงพระราชโอรสคนโต
แต่งตั้งให้เป็นองค์รัชทายาท
หากจดหมายฉบับนี้ถูกส่งไป
องค์ชายใหญ่จะได้ขึ้นครองราชย์เป็นจักรพรรดิ
และพระองค์จะไม่เหลืออะไรเลย
เราควรทํายังไงกับมันดี
มันก็แน่อยู่แล้วนี่
หากเสด็จพ่อรับสั่ง เราในฐานะไพร่พลที่จงรักภักดีจะทําอะไรได้
เสนอให้มหาเสนาบดีทําลายจดหมายฉบับนี้
และให้หนุนหลังว่าพระองค์คู่ควรแก่บัลลังก์
ข้าจะไม่ฟังท่านหรอก
ตอนนี้การตัดสินใจว่าใครจะได้ครองอาณาจักร
ขึ้นอยู่กับพระองค์ กระหม่อม และมหาเสนาบดีเท่านั้น
ข้าจะไปปรึกษาเรื่องแบบนั้น กับท่านมหาเสนาบดีได้เยี่ยงไร
ให้กระหม่อมทําแทนพระองค์นะพ่ะย่ะค่ะ
หลังจากเกลี้ยกล่อมองค์ชาย
เจ้าเกาก็โน้มน้าว ให้มหาเสนาบดีเข้าร่วมแผนการได้สําเร็จ
พวกเขาร่วมมือกัน ทําลายจดหมายขององค์จักรพรรดิ
ซึ่งแต่งตั้งให้พี่ใหญ่ของหูไห่ เป็นผู้สืบทอดของจักรพรรดิ
และแทนที่มันด้วยจดหมายปลอม
ที่บอกว่ารัชทายาทโดยชอบธรรม ทําให้ผู้เป็นพ่อไม่พอใจ
และการฆ่าตัวตายโดยทันที เป็นหนทางเดียวที่จะชดใช้ได้
เสร็จเรียบร้อย
ที่เหลือก็แค่ให้โชคชะตาฟ้ากําหนด
ออกมาได้
เพื่อให้แผนการของพวกเขาได้ผล
เหล่ากบฏต้องปิดเรื่อง การสวรรคตของจักรพรรดิเป็นความลับ
ระหว่างที่รอให้จดหมายของพวกเขาบรรลุผล
หยุดได้
เร็วเข้า เร่งมือหน่อย
ดังนั้นพระบรมศพของบุรุษผู้ทรงอํานาจที่สุดในโลก
จึงถูกใส่รวมเข้ากับรถม้าเดินทางของพระองค์
พระบรมศพของพระองค์จะถูกเข็นไปรอบๆ ท่ามกลางความร้อนระอุในฤดูร้อนของจีน
จนกว่าองค์รัชทายาทโดยชอบธรรม จะหลงกลในแผนการ
ไปๆ
เมื่อเวลาผ่านไป ร่างไร้วิญญาณ ขององค์จักรพรรดิกลายมาเป็นภาระ
เหล่ากบฏหันไปใช้มาตรการที่สิ้นหวัง
รถม้าของจักรพรรดิเริ่มส่งกลิ่นเหม็น ในสภาพอากาศร้อน
เพื่ออําพรางกลิ่น เหล่ากบฏล้อมมันเอาไว้ด้วยเกวียนปลา
แม้จะมีโอกาสเพียงน้อยนิด แต่จดหมายบรรลุผลสําเร็จ
องค์รัชทายาทโดยชอบธรรมปลิดชีพตนเอง
และเหล่ากบฏก็สามารถกลับเมืองหลวง
เพื่อประกาศการสวรรคตของจักรพรรดิได้
พวกเขานําจดหมายปลอมอีกฉบับซึ่ง แต่งตั้งหูไห่เป็นรัชทายาทติดตัวไปด้วย
หูไห่ถูกสถาปนาให้เป็นจักรพรรดิองค์ที่สอง
แต่เหล่ากบฏเกรงว่า บรรดาจักรวรรดิคงไม่ยอมสยบแต่โดยดี
เรารู้จากบันทึกว่าเมื่อมีการประกาศ การสวรรคตขององค์จักรพรรดิในที่สุด
ทุกคนจะได้มารวมตัวในงานเดียวกัน
ในเดือนที่เก้า จักรพรรดิองค์แรกถูกฝังที่ภูเขาหลี่
ทุกคนในใต้หล้าต่างร่วมกันถวายบรรณาการ
พิธีศพของจักรพรรดิ น่าจะเป็นช่วงเวลาที่สําคัญที่สุด
ของสุสานอันโอ่อ่าที่พระองค์ ใช้ชีวิตในวัยผู้ใหญ่สร้างขึ้นมา
แต่การกบฏแสดงให้เห็นพิธีศพ ในมุมมองที่ต่างออกไป
จักรพรรดิองค์ที่สอง หูไห่ ประทับอยู่ด้านหน้าและตรงกลาง
ยืนยันสิทธิ์ในการครองราชย์ของพระองค์
ตามหลังด้วยเหล่ากบฏสองคน ที่ทําให้พระองค์ไปถึงจุดนั้น
พี่ชายคนโตของหูไห่คงรู้ว่า การสืบทอดราชบัลลังก์ถูกแก้ไข
การเลื่อนลําดับโดยกะทันหันไม่ได้เป็น เพียงความบาดหมางส่วนพระองค์เท่านั้น
ตอนนี้พวกเขาเป็นภัยคุกคามต่อราชบัลลังก์
ภัยคุกคามที่ไม่อาจมีชีวิตอยู่ได้
หลักฐานความสยดสยองที่เกิดขึ้นหลังพิธีศพ
ถูกพบในสถานที่ฝังศพ
ที่มุมตะวันออกเฉียงเหนือของสุสานชั้นใน
มีหลุมฝังศพเล็กๆ ประมาณ 100 หลุม
เราขุดสิบหลุมขึ้นมา
หลุมศพหนึ่งถูกทําลาย
แต่อีกเก้าหลุมที่เหลือ เราพบกระดูกมนุษย์
กระดูกพวกนั้นปนกันไปหมด
จนเราแยกไม่ได้ว่าเป็นกระดูกของร่างไหน
ดูเหมือนพวกเขาจะถูกหั่นเป็นชิ้นๆ
เรายังพบไข่มุกในดินด้วย
มันเป็นการค้นพบที่ไม่คาดคิด
ไข่มุกบางชิ้นมีร่องรอยการชุบทอง
มันเป็นเครื่องประดับหรูหราระดับสูง เกินกว่าที่สามัญชนจะเข้าถึงได้
การค้นพบครั้งนี้
ทําให้เราคิดว่าพวกเขาอาจเป็น พระสนมของจักรพรรดิองค์แรก
คนแรกที่รู้สึกถึงโทสะของระบอบการปกครองใหม่
คือหญิงสาวผู้โชคร้ายแห่งวังหลังของจักรวรรดิ
เหตุผลที่พวกเธอตกเป็นเป้าไม่ชัดเจนนัก จากบันทึกทางประวัติศาสตร์
แต่ในบริบทของการกบฏ
เราหาคําอธิบายที่สมเหตุสมผลได้
พระสนมบางคน
อาจร่วมเดินทางกับจักรพรรดิองค์แรก ตอนที่พระองค์สวรรคต
และอาจได้เห็น
เหตุการณ์ประหลาดที่เกี่ยวกับ การตายขององค์จักรพรรดิ
หูไห่คงคิดว่าว่าพระสนมพวกนี้รู้มากเกินไป
ตรงนี้มีกระดูกแขนขาเยอะมาก
(ศาสตราจารย์เฉินเหลียง นักนิติมานุษยวิทยา)
โดยรวม ผู้หญิงพวกนี้รูปร่างผอมเพรียว
อีกอย่าง พวกเธอไม่สูงมากนัก
พวกเขาเลือกผู้หญิงที่สูง ระหว่าง 150 ถึง 160 ซม.
และยังคุมน้ําหนักให้อยู่ในช่วงด้วย
ฉื่อจี้เล่าว่ามีรับสั่งให้ฆ่าผู้หญิงพวกนี้
แต่ไม่ได้เล่าว่าพวกเธอตายยังไง
ระหว่างพิธีฝังศพของจักรพรรดิองค์แรก จักรพรรดิองค์ที่สองออกพระราชโองการ
คงไม่เป็นการเหมาะสมหากจะส่งพระสนม
ที่ไม่มีลูกชายของจักรพรรดิองค์ก่อนไปที่อื่น
ทุกคนจึงถูกรับสั่งให้ร่วมเดินทาง ไปกับจักรพรรดิผู้ล่วงลับ
ส่งผลให้ผู้หญิงจํานวนมากต้องตาย
คุณคิดว่ารูนี้เกิดการจากถูกแทงหรืออย่างอื่น
ดูไม่น่าจะใช่ แผลไม่เรียบร้อยเลย
พวกเขาอาจถูกฆ่าตาย แล้วหั่นเป็นชิ้นๆ หลังจากนั้น
หรือไม่ก็อาจจะถูกฟันจนตาย
ถ้าพวกเขาใช้อาวุธที่ทําจากสัมฤทธิ์ หรือเหล็ก แผลจะเนี้ยบกว่านี้
แผลนี้เกิดขึ้นหลังจากพวกเธอตายแล้วแน่นอน
มันไม่เกี่ยวกับวิธีที่พวกเธอตาย
ถ้าพวกเธอถูกหั่นหลังจากที่ตาย
แผลคงอยู่ที่ข้อต่อที่หั่นได้ง่ายกว่า
โดยเฉพาะเมื่อเป็นคนที่ทําอาชีพนี้เพื่อหาเลี้ยงชีพ
- ดูเหมือนพวกเธอจะถูกหั่นเป็นชิ้นๆ - ค่ะ ใช่
แต่ตอนที่ตาย ร่างของพวกเธอยังเป็นชิ้นเดียว
เรายังไม่รู้ว่าพระสนมตายอย่างไร
แต่ผู้หญิงพวกนี้ไม่ได้ตายโดยธรรมชาติ
และไม่ว่าพวกเธอจะถูกฆ่าอย่างไร มันโหดร้ายมากแน่ๆ
ความโหดเหี้ยมที่เหล่าพระสนมได้รับ เป็นเพียงแค่จุดเริ่มต้นเท่านั้น
หลักฐานที่น่ากลัวของแผนการต่อไปของเหล่ากบฏ
ถูกพบในมุมไกลแสนไกลของสุสานโดยหยวนจงอี้
ระหว่างการสํารวจของเรา
เราพบหลุมฝังศพมากมาย
คนที่อยู่ในนั้นดูเหมือนจะถูกฆ่า
และชําแหละ
ตั้งแต่ยังอายุน้อยๆ
ในหมู่บ้านชางเจียว
เราพบหลุมศพเล็กๆ 17 หลุม
เราขุดขึ้นมาแปดหลุม
ผมคิดว่าคนที่เด็กที่สุดอายุแค่ 18 ปี
และคนที่แก่ที่สุดอายุ 30 ปี
ส่วนใครฆ่าพวกเขาน่ะเหรอ
เราไม่รู้
ศพถูกพิสูจน์อัตลักษณ์ ด้วยตราประทับส่วนตัวที่พบในหลุมศพ
ตามธรรมเนียม มันจะถูกฝังไว้กับศพของผู้สูงศักดิ์
เราคิดว่ามันเป็นหลุมศพของราชโอรส และราชธิดาของจักรพรรดิองค์แรก
(พระราชวังองค์ชายเจียงหลู)
ทันทีที่จบพิธีศพ
เหล่ากบฏหันไปพุ่งความสนใจ ให้ผู้ที่อาจเป็นศัตรูของหูไห่แต่ละคน
องค์ชายเจียงหลู ข้าขอจับกุมพระองค์และพี่น้อง
ข้อหาอะไร
ไม่จงรักภักดีต่อบัลลังก์เหรอ
อุกอาจที่สุด
ข้าขอพบน้องชายข้า
ฝ่าบาทรับสั่งกับข้าชัดเจนมาก
"อย่าให้ใครหลุดรอด"
ความสยองของจริงเพิ่งเริ่มต้น
กฎหมายถูกกําหนดมาอย่างรุนแรง และการลงโทษก็มหันต์
ศพถูกกองเป็นพะเนินในตลาด
ข้าต้องเข้าเฝ้าฝ่าบาท
(พระราชวังองค์ชายเกา)
ฝ่าบาท
มีเรื่องอะไรเหรอ
เหล่าเสนาบดีของเสด็จพ่อพระองค์ถูกกําจัดแล้ว
พวกเขาเร่งร้อนมาก
มันจะยิ่งเลวร้ายขึ้น
เมื่อวานที่ตลาดในเซียนหยาง
พี่น้องทั้ง 12 ของพระองค์ถูกปลงพระชนม์
และบรรดาองค์หญิง...
ทรงถูกฉีกเป็นชิ้นๆ
ฝ่าบาททรงต้องหนีพ่ะย่ะค่ะ พาครอบครัวไปจากที่นี่
ฝ่าบาท
ปัญหาขององค์ชายเกาและทั้งราชวงศ์
คือพวกเขาไม่มีที่ให้หลบหนี
ข้าไม่ได้ทําความผิดอันใด
ผู้ที่ได้รับการยกเว้นจากการประหาร ต่อหน้าสาธารณชนเหลือเพียงทางออกเดียว
ข้าไม่ได้ทําความผิดอันใด
เมื่อสิ้นสุดปีแรกแห่งรัชสมัยของหูไห่
ในบันทึกบอกว่าพี่น้องส่วนใหญ่ ของพระองค์สิ้นพระชนม์
ตอนนี้หนึ่งในการค้นพบที่สําคัญที่สุดของสุสาน
อาจเป็นกุญแจที่จะพิสูจน์ได้ว่า นี่ไม่ได้เป็นแค่ตํานาน แต่เป็นเรื่องจริง
ทางตะวันตกของสุสาน ใกล้เนินดินของหลุมศพองค์จักรพรรดิ
กําลังมีการขุดค้นครั้งใหญ่
สุสานจํานวนมากถูกค้นพบ
แต่ไม่เคยมีความพยายามที่จะเปิดมันออกมาก่อน
ปกติแล้วมันเป็นเรื่องต้องห้าม
แต่ความสุ่มเสี่ยงที่จะเกิดความเสียหายจากน้ําฝน ทําให้พวกเขาตัดสินใจยกเว้น
ในการขุดหนึ่งในสุสานขึ้นมา
โอกาสที่จะขุดสุสานนี้ เป็นสิ่งที่ไม่เคยเกิดขึ้นมาก่อน
มันจึงเป็นโอกาสเดียวครับ
(เจียงเหวินเซียว - หัวหน้าการขุดค้น)
ทุกครั้งที่ขุดลึกลงไป ผมก็ยังคงรู้สึกทึ่ง
สุสานถูกสร้างขึ้นมาอย่างประณีตมาก
มันทั้งลึกและกว้างใหญ่มาก
สุสานโบราณส่วนใหญ่ถูกปล้น
เราจึงไม่ได้หวังอะไรมากนักสําหรับห้องโลงศพ
แต่ปรากฏว่ามันไม่ได้ถูกปล้น
เราประหลาดใจมากครับ
โลงศพเน่าเปื่อยมากแต่เจ้าของสุสานยังอยู่ในนั้น
และเราค้นพบอาวุธมากมาย ทั้งชุดเกราะ หน้าไม้ และดาบ
สิ่งที่ทําให้สุสานนี้น่าตื่นเต้น
คือมันคือนักรบที่แท้จริงแห่งราชวงศ์ฉิน
เราเจอนักรบดินเผาหลายพันคนแล้ว
แต่เราไม่มีโอกาสในการขุดร่างนักรบฉินตัวจริง
และมันอยู่ใกล้กับเนินดินสุสาน ของจักรพรรดิองค์แรกมาก
ดังนั้น เขาเป็นใครกันแน่
ไม่ว่าคนคนนี้จะเป็นใคร
เห็นได้ชัดว่าเขาสําคัญ และใกล้ชิดกับองค์จักรพรรดิมาก
ถ้าเราหาได้ว่าเขาเป็นใคร
มันอาจเป็นกุญแจสําคัญให้เราเข้าใจ สิ่งที่เกิดขึ้นหลังการตายของจักรพรรดิได้
เจนิซถูกนําตัวมา
เพื่อตรวจสอบวัตถุโบราณอันน่าทึ่ง ที่ค้นพบในโลงศพ
เพื่อดูว่ามันจะช่วยไขปริศนาเรื่องตัวตน ของเจ้าของโลงศพได้มากขึ้นไหม
นี่คือแผ่นหยก มีวงกลมอยู่รอบนอกและกรอบ
มีลายบางๆ ด้วย
- วงแหวนรอบนอก - ใช่ ตรงกลาง
ทั้งชิ้นเป็นรูปทรงเรขาคณิต
ชิ้นส่วนหยกเป็นเครื่องประดับบนฝักดาบ
วัตถุที่ถูกฝังในสุสานหนึ่งมันน่าทึ่งมาก
เราไม่เคยเห็นวัตถุบางอย่างมาก่อน
เช่น อูฐสีทองและหุ่นนักเต้น
จากตรงนี้ เราตัดสินได้ว่า
เจ้าของสุสานอาจมีฐานะเป็นราชวงศ์
มันถูกตกแต่งอย่างประณีต
พวกมันเป็นวัตถุที่ค่อนข้างมีเอกลักษณ์
ที่ถูกพบเป็นครั้งแรกในสุสาน
คําถามคือเราจะบอกวันที่ได้ไหม
เอาออกมาดูหน่อย
นี่มาจากปลายยุครณรัฐ
ใช่
มันน่าจะถูกหล่อก่อนช่วงราชวงศ์ฮั่น
ต้องถูกหล่อขึ้นมาก่อนหน้านั้นแน่
เหรียญทั้งหมดที่เราค้นพบเรียกว่าปานเหลียง
เหรียญพวกนี้ ขนาดของเหรียญและตัวอักษร
เป็นเหรียญฉินจากแคว้นฉินหลังรวมตัวแล้วแน่นอน
เหรียญเป็นหลักฐานชัดเจน
ว่าเจ้าของสุสานเป็นหนึ่งใน มหาเศรษฐีแห่งแคว้นฉิน
และพวกเขาลงวันที่ฝังศพไว้ว่า เป็นช่วงปลายราชวงศ์ฉิน
ขุดเจอกี่ชิ้นแล้ว
- ประมาณ 5,000 ถึง 6,000 - ห้าพันถึงหกพันชิ้นเหรอ
มันไม่ใช่เรื่องปกติเลยที่จะเจอเหรียญ ถึง 6,000 เหรียญในสุสานนี้
มันเป็นสมบัติก้อนโตจริงๆ ค่ะ
มาดูหน้าไม้นี่กัน
มันเล็กกว่าอันที่มาจากหลุมนักรบดินเผาอีก
มีปลอกหุ้มด้วย
หน้าไม้พร้อมปลอกไกหายากมากในตอนนั้น
หน้าไม้แบบนี้มาจากราชวงศ์ฉินตอนปลาย
และนั่นตีกรอบเวลาของสุสานนี้ให้แคบลงได้ค่ะ
อาจเป็นหลังจากองค์จักรพรรดิสวรรคต
ไปจนถึงก่อนการล่มสลายของราชวงศ์ฉิน
ซึ่งก็คือสามหรือสี่ปี
แล้วใครกันล่ะที่จะถูกฝังกับ จักรพรรดิองค์แรกของฉิน
ในช่วงเวลานั้น
และเพราะอะไร
การตีกรอบวันที่ช่วยจํากัดรายชื่อ ผู้ที่อาจถูกฝังในหลุมศพนั้นได้
หากนักรบปริศนาถูกฝัง
ระหว่างการสวรรคตของจักรพรรดิ และการล่มสลายของแคว้นฉิน
งั้นก็เหลือรายชื่อ ของผู้ที่มีความเป็นไปได้แค่ไม่กี่คน
หลังจากจักรพรรดิองค์แรกสวรรคต ราชโอรสทุกพระองค์ล้วนพบจุดจบที่เลวร้าย
ผมเลยค่อนข้างเชื่อว่าสุสานนี้
เป็นของขุนนางชั้นสูงหรือแม่ทัพ
ถ้านักโบราณคดีหาตราประทับส่วนตัวในโลงศพพบ
พวกเขาจะพิสูจน์ตัวตน ของเจ้าของสุสานได้แน่นอน
แต่สภาพโลงศพแสดงให้เห็นว่า มันอาจใช้เวลาหลายปี
เดิมทีเราอยากตรวจสอบโลงศพ ณ ที่แห่งนี้
ระวังไม้นั่นด้วย
แต่อุณหภูมิระหว่างฤดูหนาวกับฤดูร้อนต่างกันมาก
เมื่อชิ้นส่วนทองคํา หยก และโลหะอันล้ําค่า
สัมผัสกับธาตุต่างๆ
พวกเขาต้องลงมืออย่างรวดเร็ว
ถ้าเราทําความสะอาดมันที่นี่
อุณหภูมิและความชื้นจะเปลี่ยนแปลงอย่างมาก
ซึ่งอาจส่งผลกระทบอย่างใหญ่หลวง กับวัตถุโบราณที่ขุดพบและซากศพได้
เราจึงอยากห่อมันขึ้นมา จากนั้นเอาไปไว้ในร่มเพื่อทําการสืบสวน
ดูของบนเสานั่นสิ
เราต้องการบางอย่างมาปกป้องมันไว้
แผนการประกอบไปด้วยการห่อโลงศพ
พร้อมกับดินมากมายที่ล้อมรอบมันอยู่
และยกทุกอย่างไปยังห้องแล็บในคราวเดียว
น้ําหนักมหาศาล ทําให้การยกโลงศพออกมาเสี่ยงมาก
ไม่เคยมีใครพยายามทําอะไรเช่นนี้มาก่อน
เราใส่แผ่นเหล็กเข้าไปทีละแผ่นได้
เราตัดมันจากตรงนี้หรือจากอีกฝั่งได้
ใช่ ฝั่งไหนก็ได้ทั้งนั้น
เราต้องวางทางเดินบนสุสาน
จากนั้นใช้เครนที่ยกน้ําหนัก ได้ 50 ถึง 100 ตันลากมันขึ้นมา
ปัญหาคือตรงนี้พื้นดินขรุขระ และเป็นหลุมเป็นบ่อ มันจึงบรรทุกได้ยาก
นี่เป็นความท้าทายทางโบราณคดีครั้งใหญ่
ผมมั่นใจว่าเราจะแก้ปัญหาพวกนี้ได้ครับ
ใกล้กับสุสานจักรพรรดิ การสืบสวนของฟู่เจี้ยนเรื่องอาคาร
ที่เคยตั้งอยู่ตรงนี้ใกล้ความจริงแล้ว
เราคิดว่าเคยมีหอคอยอยู่ที่นี่ ผมอยากรู้ว่ามันถูกทําลายยังไง
นั่นคือสิ่งที่ผมสนใจที่สุด
ถ้าความเสียหายที่เกิดกับนักรบแผ่มาถึงจุดนี้
มันจะหมายความว่านี่เป็นมากกว่าแค่การปล้น
มันจะชี้ถึงคําอธิบายที่ต่างออกไปอย่างมาก
เราเพิ่งเจอกระเบื้องแตก
หนึ่งในนั้นมีตัวอักษรด้วย
ดูเหมือนจะเป็นตัว "สุ่ย"
"จั่วสุ่ย"
ผมว่าจั่วสุ่ยเป็นผู้รับเหมาในราชวงศ์ฉิน
มันอาจเป็นส่วนหนึ่งของหอคอย
ในหลุมหนึ่งและสองของนักรบ
มีหลักฐานชัดเจนว่ามนุษย์สร้างความเสียหาย
แต่ไม่มีหลักฐานโดยตรงที่จะพิสูจน์ได้ว่า มันเกิดขึ้นพร้อมกัน
ไฟในหลุมนักรบอาจเป็นฝีมือของโจรยุคโบราณ
แต่หากไฟที่เผาไหม้ใกล้ กับสุสานมากนี้เกิดขึ้นพร้อมกัน
มันจะเป็นหลักฐานของแผนการเจตนาเผาทําลาย
เมื่อจักรพรรดิองค์แรกสวรรคต
นักโทษยังทํางานอยู่ที่นั่น สร้างเนินดินขนาดใหญ่เหนือสุสาน
แต่เกือบหนึ่งปี หลังการสวรรคตของจักรพรรดิองค์แรก
เกิดการจลาจลครั้งใหญ่ ทางตะวันออกของจักรวรรดิ
ซึ่งกําลังจะส่งผลต่อการก่อสร้างสุสานครั้งใหญ่
เมื่อถึงเวลาที่ใครสักคนกล้าเอ่ยปากถึงปัญหา ให้องค์จักรพรรดิได้ทรงทราบ
สถานการณ์ก็เลวร้ายเกินควบคุม
ลุกขึ้น
มีรายงานว่ากองทัพกบฏสามแสนคน กําลังมุ่งหน้ามายังเมืองหลวง
งั้นก็เรียกกําลังจากมณฑลใกล้เคียงมา และฆ่าพวกมันซะ
ฝ่าบาท พวกโจรประชิดเมืองแล้ว และพวกมันมีจํานวนมหาศาล
เราไม่มีเวลาเรียกกําลังพล จากมณฑลใกล้เคียงพ่ะย่ะค่ะ
เจ้าจะบอกว่าเราไม่มีอํานาจ ที่จะหยุดพวกมันเหรอ
ไม่มีลิ้นกันหรือไง
ฝ่าบาท มีนักโทษใช้แรงงานจํานวนมากที่ภูเขาหลี่
กระหม่อมขอเสนออย่างนอบน้อม ให้พวกเขามารับใช้ฝ่าบาท
ในการโจมตีข้าศึกพ่ะย่ะค่ะ
เร่งมือให้ไว
และอย่ามารบกวนเวลาพักผ่อนของข้า จนกว่าจะเรียบร้อย
ตามพระราชโองการของฝ่าบาท
บุรุษทุกคนที่อายุเกิน 15 ปี ต้องจับอาวุธและร่วมรบ
ทําไมเราต้องสู้ด้วย สงครามนี้ไม่เกี่ยวอะไรกับเราสักหน่อย
- หุบปาก - ช้าก่อน
นักโทษคนใดก็ตามที่ร่วมรบ จะได้รับการอภัยโทษจากฝ่าบาท
กองกําลังนักโทษที่ไม่ได้รับการฝึกฝนของหูไห่
แตกต่างจากกองทัพที่เกรงกลัวและมีวินัย
ที่พระบิดาของพระองค์ใช้พิชิตเมืองจีนมากนัก
มาดูกันว่ามีคําจารึกไหม
เจนิซกําลังตรวจสอบอาวุธของจริง
ที่เจอในหลุมเคียงข้างนักรบดินเผา
เมื่อเราเห็นวัตถุใดๆ ก็ตามจากสุสาน
พวกมันจะมีเรื่องราวน่าสนใจอยู่เบื้องหลัง
คุณจะเห็นมันตรงจุดนี้
จารึกไว้ชัดเจน
นักรบดินเผามีอาวุธสัมฤทธิ์จํานวนมากติดตัว
หอกหรือง้าวสําหรับทหารราบ
หน้าไม้สําหรับพลธนู
และจากอาวุธต่างๆ
และวิธีการผสมผสานการใช้งาน
จะทําให้เราทราบถึง กลยุทธ์การต่อสู้อันยืดหยุ่นที่พวกเขาใช้ได้
พวกเขามีพลธนูหรือพลทหารหน้าไม้
แนวหน้าขบวนทหาร
พวกเขาจะยิงลูกธนูใส่ศัตรู ก่อนที่ศัตรูจะเข้ามาใกล้
จากนั้นพลหน้าไม้จะย้ายไปอยู่ด้านหลัง
ทหารราบจะต่อสู้ระยะประชิดกับศัตรู
นั่นเป็นกลยุทธ์พิเศษที่ใช้ในราชวงศ์ฉิน
- เตรียมโจมตี - เตรียมโจมตี
- ดับไฟซะ เข้าแถว - ดับไฟซะ
ถอยไป
ส่งม้าไปทําให้พวกมันแตกกระเจิง
เราจะจัดการพวกมันตอนพวกมันหนี
โจมตี!
กองทัพนักโทษที่พกพาอาวุธสําหรับขุด
คงเป็นเพียงลูกแกะที่พร้อมโดนเชือด
ตรึงกําลังไว้
แต่การต่อสู้ให้แคว้นฉิน
ทําให้พวกเขาได้เข้าถึงหนึ่งใน สรรพาวุธที่ดีที่สุดแห่งยุคโบราณ
และแม่ทัพที่ไม่รู้จักความปราชัย
ทุกคนประจําที่
ตอนนี้ละ โจมตี
สรรพาวุธและยุทธวิธี ของแคว้นฉินสร้างความแตกต่าง
แม้โอกาสจะน้อยแต่กองทัพนักโทษก็ได้รับชัย
พวกกบฏถูกขัดขวาง
และผู้นําของพวกเขาถูกตามล่า
แต่การก่อกบฏเริ่มต้นขึ้นแล้ว
และงานในสุสานก็ถูกทิ้งร้าง
หลังจากนักโทษออกไป
ก็ไม่มีการเอ่ยถึงสุสานจักรพรรดิอีก
ในบันทึกประวัติศาสตร์นี้
ไม่มีใครรู้สิ่งที่เกิดขึ้นหลังจากนั้น
เนินยักษ์ที่สร้างขึ้นเพื่อปกป้องสุสานจักรพรรดิ
ดูเหมือนจะทําหน้าที่ของมันแล้ว
ไม่มีหลักฐานว่ามีใครเคยพังเข้าไปข้างใน
แต่ส่วนที่เหลือของสุสานจักรพรรดิ
บอกเล่าเรื่องราวที่ต่างออกไป
สัญญาณที่มีอยู่จริงของการเจตนาทําลาย
กําลังได้รับการตรวจสอบโดยหน่วยบูรณะ
ผลงานชิ้นเอกอีกชิ้นของราชวงศ์ฉิน
รูปปั้นนักกายกรรมที่ใหญ่กว่าตัวจริง กําลังถูกปะติดปะต่อเข้าด้วยกัน
เห็นได้ชัดว่าเกิดความรุนแรงขึ้น
(หม่าหยู - นักบูรณะอาวุโส)
น่าสนใจมาก
มีรอยที่แสดงให้เห็นว่ามันถูกตัดและทุบ
ตอนที่เราขุดหลุมนี้ ทั้งพื้นที่ได้รับความเสียหายอย่างหนัก
การสํารวจหลุมนักกายกรรมที่รูปปั้นถูกฝังไว้
เผยให้เห็นรอยดินสีแดง
ไฟที่ทําลายพวกมัน
รุนแรงมากจนละลายหม้อทองแดงที่ก้นหลุม
ให้เป็นแผ่นแบนๆ ได้
ระหว่างที่เราทํางานทางโบราณคดี เราค้นพบหลุมมากมาย
เนื่องจากเบาะแสสําคัญของดินที่ไหม้เป็นสีแดง
รวมไปถึงหลุมนกสัมฤทธิ์
และหลุมนักกายกรรม
หากเราเอาสิ่งที่ถูกเผาไหม้ทั้งหมดมารวมกัน
และพิจารณาโดยรวมแล้ว
ไม่มีทางที่มันจะเป็นฝีมือของคนไม่กี่โหลได้เลย
มันคงใช้คนเป็นร้อยๆ หรือแม้แต่เป็นพัน ในการสร้างความเสียหายเช่นนี้
แต่มันเป็นฝีมือของใครล่ะ
ที่สุสานนักรบ
แผนของเจียงเหวินเซียวในการดึงโลงศพขึ้นมา
ได้รับการอนุมัติแล้ว
ตรงนี้ครับ อาจารย์เฉิน
แต่เมื่อการขนย้ายมีความเสี่ยงสูง
ทีมจึงต้องการเก็บตัวอย่าง กระดูกบางส่วนที่ถูกเปิดเผยก่อน
- ใส่ชุดนี้แล้วเดินยากมาก - ระวังนะ
ตัวอย่างอาจช่วยให้กําหนดอายุของนักรบได้
มันอยู่ตรงนี้ ดูสิ เอาไปเป็นตัวอย่างเถอะ
นี่เป็นส่วนหนึ่งของกะโหลก
กะโหลกไม่สมบูรณ์
เหลือไว้เพียงส่วนเล็กๆ เท่านั้น
เราเจอกระดูกแขนขาที่อยู่ในสภาพย่ําแย่ด้วย
นี่คือส่วนบนของกระดูกต้นขา
นี่คือกระดูกสะโพก
ตรงนั้นคือกระดูกหน้าแข้ง
หัวอยู่ทางนี้ ตัวอยู่ทางนี้
- หัวอยู่ทางใต้ - ใช่แล้ว
และเท้าชี้ไปทางเหนือ
ดูส่วนบนของกระดูกต้นขาสิ
กระดูกเขาหนามาก
น่าจะเป็นผู้ชายมากกว่า
มาเอาตัวอย่างไปเถอะ
เราเอาส่วนของกระดูกต้นขาไปค่ะ
เราอยากรู้ว่าเจ้าของสุสาน เป็นสมาชิกวงศ์ตระกูลของจักรพรรดิองค์แรก
หรือขุนนางระดับสูง ที่ไม่มีความสัมพันธ์ทางสายเลือด
ถ้านักรบปริศนาเคยเป็นขุนนางระดับสูง
เราก็ต้องดูว่าเป็นไปได้ไหมที่ เขาจะเป็นหนึ่งในเหล่ากบฏ
หลังการนองเลือดสองปี อาณาจักรของหูไห่กําลังล่มสลาย
ระหว่างนั้น เหล่ากบฏต่างก็หันหลังให้กัน
มหาเสนาบดีเป็นคนแรกที่ตาย
เขาถูกรับสั่งประหารโดยจักรพรรดิ หลังจากถูกเจ้าเกาหักหลัง
บทลงโทษทั้งห้าถูกเตรียมไว้สําหรับหลี่ซือ
และเขาถูกลงโทษให้ถูกหั่นเป็นสองท่อนที่เอว
และเมื่อมหาเสนาบดีไปพ้นทางแล้ว
เจ้าเกาก็ตั้งเป้าหมายไปที่องค์จักรพรรดิ
ฝ่าบาท กระหม่อมมาทูลพระองค์ว่า เวลาของพระองค์ในฐานะจักรพรรดิสิ้นสุดลงแล้ว
ถ้าข้าไม่ได้เป็นจักรพรรดิแล้ว
จงไปบอกเจ้าเกาซะ
ข้าขอเพียงเป็นอ๋องแห่งมณฑลเดียวเท่านั้น และข้าจะไม่ขวางทางเขา
อีกไม่นานเจ้าเกาจะสถาปนาจักรพรรดิองค์ใหม่
เราไม่จําเป็นต้องมีอ๋อง
งั้นเป็นขุนนางก็ได้
เวลาฝันกลางวันผ่านไปนานแล้วพ่ะย่ะค่ะ
ถ้างั้นข้าไม่ขออะไรทั้งนั้น ข้าขอใช้ชีวิตเงียบๆ ในฐานะสามัญชนก็พอ
กระหม่อมได้รับคําสั่งมา
และฝ่าบาททรงทราบดีว่าจะให้ใครหลุดรอดไม่ได้
ถ้าบันทึกถูกต้อง
เรามั่นใจได้ว่าจักรพรรดิหูไห่ ไม่ใช่ผู้ที่ประทับอยู่ในสุสานลึกลับแน่นอน
พระองค์ถูกฝังโดยไม่มีพิธีในหลุมศพของสามัญชน
แต่แผนทั้งหมดของเจ้าเกา กําลังจะแว้งกลับมาเล่นงานเขา
เขาเลือกผู้สําเร็จราชการแทนหูไห่ ให้ควบคุมได้ง่าย
แต่จักรพรรดิองค์ใหม่มีความคิดของพระองค์เอง
ข้าให้เจ้าขึ้นครองบัลลังก์ กล้าดียังไงถึงปล่อยให้ข้ารอ
เจ้าคิดว่าตัวเองเป็นใครถึงได้ขัดคําสั่งข้า
ใคร
เจ้าเกา
ดังนั้นสิ่งแรกที่พระองค์ทําคือ...
เจ้าเป็นใคร
คือการสังหารเจ้าเกา
ไม่มีบันทึกว่าเขาถูกฝังไว้ที่ไหน
การประเมินเบื้องต้นของเราบอกว่า เขาน่าจะเป็นผู้ชาย
แต่เราอยากตรวจดีเอ็นเอ เพื่อหาข้อมูลเพิ่มเติมเกี่ยวกับเขา
เราต้องเอาชิ้นส่วนกระดูกที่เล็กมากพวกนี้...
ส่งมันไปทดสอบ
เราเจอฟันด้วยค่ะ
ฟันกรามน้อยของเจ้าของหลุมศพ
เราจะเห็นพัฒนาการของฟัน และเห็นว่าเคลือบฟันไม่มีตําหนิเลย
มันบ่งชี้ว่าในช่วงชีวิตของเขา เขาได้รับสารอาหารที่เพียงพอ
เนื้อฟันไม่สึกหรอดังนั้นเขาน่าจะเป็นคนหนุ่มสาว
อายุของคนคนนี้ต้องอยู่ระหว่าง 18 ถึง 22 ปี
เขาอายุยังน้อย
หลักฐานที่ว่านักรบตายตั้งแต่ยังหนุ่ม ตัดความเป็นไปได้ที่เขาจะเป็นเหล่ากบฏออก
พวกเขาแก่เกินไป
การเปิดเผยอายุทําให้มีโอกาสมากขึ้น ที่เขาอาจเป็นเจ้าชาย
และรายละเอียดในฉื่อจี้ เกี่ยวกับเจ้าชายองค์หนึ่งโดยเฉพาะ
เผยความคิดใหม่ๆ เกี่ยวกับทุกอย่างที่ เราค้นพบที่สุสานของนักรบ
ในช่วงแรกๆ ของการกบฏ
ตอนที่หูไห่กําลังฆ่าพี่น้องของเขา
หนึ่งในนั้น องค์ชายเกาตัดสินใจอย่างกล้าหาญ
ฝ่าบาททรงต้องหนีพ่ะย่ะค่ะ พาครอบครัวไปจากที่นี่
องค์ชายเกาทรงประสงค์จะหนี
แต่กลัวว่าครอบครัวของตนจะถูกจับกุมและกําจัด
ดังนั้นพระองค์จึงส่งจดหมาย มาถึงจักรพรรดิองค์ที่สองแทน
ข้าควรตายตามอดีตจักรพรรดิ แต่ข้าทําไม่สําเร็จ
ในฐานะบุตร ข้าไม่จงรักภักดี
ในฐานะปัจเจกบุคคล ข้าไม่จงรักภักดี
และคนที่ไม่จงรักภักดี ไม่คู่ควรกับเกียรติใดๆ ในโลกนี้
ข้าขอตายตามอดีตฮ่องเต้
คําขอเดียวของข้าคือ ให้ฝังข้าไว้ในสุสานที่เชิงเขาหลี่
ข้าได้แต่หวังว่าองค์จักรพรรดิ จะเมตตาและยอมทําตามที่ข้าขอ
กระหม่อมจะทูลขอต่อองค์จักรพรรดิ
และขอให้พระองค์สนพระทัยในเรื่องนี้ให้ด่วนที่สุด
องค์ชายเกาเสนอจะทําอัตวินิบาตกรรม
เพื่อช่วยให้ครอบครัวรอดพ้นจาก จุดจบเดียวกับพี่น้องของพระองค์
ผมคิดว่าสิ่งที่องค์ชายเกาทํา เป็นการกระทําที่กล้าหาญ
และนั่นอาจเป็นเหตุผลที่เรื่องราวนั้น ได้รับความสนใจเป็นพิเศษจากซือหม่าเชียน
และนํามาบันทึกลงฉื่อจี้
ซือหม่าเชียนยังบอกเราว่า
หูไห่ดีใจมากที่ได้อ่านจดหมายจากองค์ชายเกา
พระองค์ไม่เพียงแต่ ตามคําขอขององค์ชายเกาเท่านั้น
แต่ยังประทานเหรียญสัมฤทธิ์หนึ่งแสนเหรียญ สําหรับพิธีศพเขาด้วย
ถ้าบันทึกฉื่อจี้เป็นความจริง
งั้นเราก็สันนิษฐานได้ว่า
องค์ชายเกาถูกฝังไว้ที่ไหนสักแห่งในสุสาน
แต่จนถึงตอนนี้หลุมศพของพระองค์ ยังไม่สามารถระบุได้
ถ้าเราพิสูจน์ได้ว่านักรบปริศนาคือองค์ชายเกา
นั่นจะเป็นการค้นพบที่น่าทึ่งมาก
เพราะเจ้าของสุสานยังหนุ่ม
เป็นไปได้แน่นอนว่าอาจเป็นองค์ชายเกา
แต่เรายืนยันอย่างแน่นอน โดยอ้างอิงจากสิ่งนี้ไม่ได้
ดังนั้นเราจึงต้องเอามันไปห้องแล็บ อย่างปลอดภัยเพื่อให้งานของเราสําเร็จ
ปลอดภัย ไปเลย ไปสิ ปลอดภัยแล้ว ไปเลย
เราต้องทําให้เสร็จภายในหนึ่งชั่วโมง
ดึง
หยุดดึง หยุด
ล้อติดแล้ว
รางเหล็กโค้งงอ แต่ไม่เป็นไรครับ
ไปเลย
ข้างนอกฝนตกเหรอ
ฝนตกแล้ว
เอาพลาสติกมาปิดไว้
หยุดดึง หยุด
ผมรู้สึกยังไงเหรอ ผมมีความสุขมากจริงๆ
เราทําโปรเจกต์ใหญ่ขนาดนี้สําเร็จแล้ว
เราหวังว่าจะหาตราประทับ หรือสิ่งประดิษฐ์ที่คล้ายๆ กัน
ซึ่งจะใช้พิสูจน์ตัวตนของเจ้าของสุสานได้ครับ
เราเชื่อมั่นในมันมากครับ
เสร็จแล้ว
เรื่องราวทั้งหมดนี้วนเวียนมานานกว่า 2,000 ปี
ตอนนี้เมื่อเราได้ค้นพบหลายๆ สิ่ง
มันจะพิสูจน์ได้ว่าคนพวกนี้มีตัวตนจริงๆ
เช่นการที่เจ้าเกา หูไห่
เป็นคนจริงๆ ไม่ใช่ตัวละคร ในตํานานหรือแค่เรื่องเล่า
บุคคลพวกนี้จะมีตัวตนอยู่ในประวัติศาสตร์
ตอนนี้ 50 ปีนับจากการค้นพบนักรบดินเผาคนแรก
หลักฐานที่ยืนยันแน่ชัด ถึงการทําลายล้างอย่างเป็นระบบ
ถูกค้นพบทั่วสุสาน
เห็นดินสีแดงไหม
ผมว่าอาคารนี้ถูกไฟไหม้พัง ไม่นานหลังจากที่ถูกสร้างขึ้น
ทั่วทั้งสุสานฉินมีร่องรอยการไหม้อยู่
เราไม่แน่ใจว่ารอยไหม้เกิดขึ้นเมื่อไหร่
แต่สิ่งที่เรายืนยันได้คือความเสียหาย ในหลุมนักรบเกิดขึ้นเร็ว
ก่อนที่ไม้จะเน่าเปื่อย
นั่นถ่านไม้
ตอนที่เราขุดประตูตะวันออก สถานการณ์ก็เหมือนกัน
มันถูกเผา
ใช่ ถูกต้อง
และเราก็พบร่องรอยการไหม้บนอาคารพวกนี้ด้วย
การทําลายล้างทั้งหมดนี่ดูเหมือนจะเกิดขึ้น
ช่วงเวลาเดียวกันในสมัยราชวงศ์ฉินตอนปลาย
เมื่อราชวงศ์ฉินล่มสลาย
มันเกิดขึ้นอย่างป่าเถื่อน
ด้วยน้ํามือของแม่ทัพกบฏ
ที่นําทัพมายังเมืองหลวง และตัดหัวผู้สืบทอดบัลลังก์ของหูไห่
กองทัพกบฏทําลายเมืองหลวง และไฟก็ลุกลามไปสามเดือน
ไม่มีหลักฐานเป็นลายลักษณ์อักษร
ว่ากองทัพกบฏ ทําลายสุสานของจักรพรรดิองค์แรก
แต่การอยู่ใกล้เมืองหลวง ทําให้มันน่าจะเป็นเป้าหมายหลัก
ในความเห็นของผม การโจรกรรม การทําลายล้าง และเผาสุสาน
น่าจะเกิดขึ้นโดยกองทัพกบฏนี้
พวกเขามีจํานวนมาก มีอํานาจ พวกเขามีโอกาส มีเวลา
ดูเหมือนว่าทหารบางคน
เคยเป็นนักโทษที่ถูกบังคับให้ทํางานก่อสร้าง
พวกเขาจึงจําได้ว่าฝังอะไรไว้ที่ไหน
เฮ้ย พวกมันอยู่ข้างล่างนี่
มันเป็นการแก้แค้นครับ
เมื่อทุกอย่างในใต้หล้าสงบลง
ตระกูลฉินล่มสลายเพราะพวกเขาปกครอง อย่างไร้ซึ่งมนุษยธรรมหรือความชอบธรรม
ผมว่าวิธีที่ราชวงศ์ฉินระดมพล และลงโทษประชาชนนั้นโหดร้ายมาก
และมันนําไปสู่การทําลายสุสาน
แต่ความสร้างสรรค์ทางศิลปะระดับสูง ไม่ได้เกิดขึ้นจากความโหดร้ายนี้
มันงอกเงยมาจากการผสมผสาน องค์ประกอบทางวัฒนธรรมที่แตกต่างกัน
จากพื้นที่ต่างๆ ที่เราเรียกว่าจีนในทุกวันนี้
วิสัยทัศน์ของจักรพรรดิองค์แรก ของจีนที่รวมเป็นหนึ่งอยู่รอดมาได้
มันรอดจากการล่มสลายของราชวงศ์ฉิน
และมันก็ยังมีชีวิตจนถึงทุกวันนี้
ผมคิดว่าสุดท้ายแล้วนักรบถูกทําลาย
เพราะมันถูกสร้างขึ้นมา ด้วยปัจจัยแวดล้อมที่โหดร้าย
แต่มันยังแสดงให้เราเห็นว่า มนุษย์สามารถทําอะไรได้เมื่อ 2,200 ปีก่อน
สําหรับผม แม้กระทั่งจนถึงตอนนี้
นักรบก็ยังเป็นเครื่องเตือนใจ ถึงความยิ่งใหญ่ของจิตวิญญาณมนุษย์
และพวกเขาก็ยังมีพลังที่ สามารถทําให้เราอัศจรรย์ใจได้
นี่คือที่วางเท้าของเขา
ทั้งชีวิตของผมอุทิศให้กับโบราณคดี
มันผ่านมา 48 หรือ 49 ปีแล้ว
การทําให้โลกรู้จักนักรบ
เป็นหน้าที่ที่เราต้องรับผิดชอบ
มันเป็นเกียรติของเรา
นักรบคือเพื่อนรักของผม
เมื่อพวกเขาได้รับความรักจากผู้คนทั่วโลก
ผมก็จะมีความสุขมาก
บางครั้งมันก็ยากครับ
แต่ในยามยากลําบากที่สุด เราจะพบความสุขที่สุด
เหมือนการที่ดอกไม้งดงามที่สุด เมื่อประพรมด้วยหยาดเหงื่อ
นักรบดินเผา
นําความสุขมหาศาลมาสู่พวกเรา
(จวบจนวันนี้ นักรบดินเผา 1,200 คน จาก 8,000 คนได้รับการประกอบขึ้นใหม่)
(ภารกิจในการพิสูจน์อัตลักษณ์ ของนักรบปริศนายังคงดําเนินต่อไป)
คําบรรยายโดย พิมพ์กมล บัวหลวง